CELEX: C2005/271/44
Language: da
Date: 2005-10-29 00:00:00
Title: Sag T-312/05: Sag anlagt den 9. august 2005 — Kommissionen for De Europæiske Fællesskaber mod E. Alexiadou

29.10.2005   
            
            
               DA
            
            
               Den Europæiske Unions Tidende
            
            
               C 271/22
            
         Sag anlagt den 9. august 2005 — Kommissionen for De Europæiske Fællesskaber mod E. Alexiadou
   (Sag T-312/05)
   (2005/C 271/44)
   Processprog: græsk
   Parter
   
      Sagsøger(e): Kommissionen for De Europæiske Fællesskaber [ved: D. Triantafyllou, som befuldmægtiget, dikigoros Dimos Nikopoulos]
   
      Sagsøgt(e): Evfrosini Alexiadou
   Sagsøgerens/sagsøgernes påstande
   
               —
            
            
               Sagsøgte tilpligtes at betale Kommissionen et beløb på 26 068,11 EUR, som består af en hovedstol på 23 036,31 EUR og morarenter på 3 031,80 EUR fra 1. marts 2003 til 31. august 2005.
            
         
               —
            
            
               Sagsøgte tilpligtes at betale Kommissionen 3,31 EUR i rente om dagen indtil den fulde betaling af beløbet.
            
         
               —
            
            
               Sagsøgte tilpligtes at betale sagens omkostninger.
            
         Søgsmålsgrunde og væsentligste argumenter
   Det Europæiske Fællesskab ved Kommissionen og sagsøgte, som samarbejdspartner, indgik aftale nr. G1ST-CT-2002-50227-PLASMALEATHER vedrørende et særprogram for forskning og teknologisk udvikling i forbindelse med kold plasma-behandling til vandafvisende læder.
   Det var i aftalen fastsat, at Kommissionen skulle deltage økonomisk i gennemførelsen af det pågældende projekt med et beløb på maksimalt 8 832 362 EUR. I den forbindelse udbetalte Kommissionen gennem samarbejdskoordinatoren et forskud på 23 036,31 EUR til sagsøgte.
   Straks efter modtagelsen af dette beløb meddelte sagsøgte koordinatoren, at sagsøgte ville indstille produktionen af lædervarer og havde besluttet at omlægge virksomheden til anden produktion, at sagsøgte ikke kunne garantere en succesfuld gennemførelse af programmet og derfor fandt det bedst at forlade programmet i begyndelsen af alle aktioner.
   På trods af gentagne rykkerskrivelser tilbagebetalte sagsøgte ikke forskuddet, selv om sagsøgte ifølge koordinatoren ikke havde deltaget i forskningsaktioner og følgelig ikke havde brugt forskuddet til dette formål.
   Med dette sagsanlæg søger Kommissionen tilbagebetaling af det pågældende beløb med renter.